open-index/open-wikipedia-markdown huggingface dataset:
Suomela (täsmennyssivu)

**Suomela** voi tarkoittaa seuraavia:

;Paikkoja:

* Suomela, kylä Nummi-Pusulassa, Uudellamaalla

;Rakennuksia:
* Suomelan talo, kerrostalo Maurinkadulla Helsingissä

;Suomalaisia henkilöitä:
* Aira Suomela (1935–2022), posliininmaalaustaiteilija
* Antti Suomela (s. 1994), jääkiekkoilija 
* Antti Suomela (s. 1998), salibandyn pelaaja
* Antti Oskari Suomela (1895–1941), jääkäri
* Arvo Suomela (1909–1941), keskimatkojen juoksija
* Elina Suomela-Härmä (s. 1946), romaanisen filologian professori
* Erkki K. Suomela (1929–2004), nuortenkirjailija
* Fabian Suomela (1876–1948), valokuvaaja
* Hellä Timo Suomela, visionaristi ja eksentrikko
* Iiris Suomela (s. 1994), vihreä poliitikko ja kansanedustaja
* J. Suomela, oik. *Juho Rännäri* (1827–1884), opettaja, kirjailija, toimittaja ja kansanvalistaja
* Jakob Suomela (1894–1967), jääkärimajuri
* Jukka Suomela (s. 1976), tietotekniikan apulaisprofessori
* Kaj Suomela (s. 1957), Pohjanmaan elinkeino-, liikenne- ja ympäristökeskuksen ylijohtaja
* Kalevi Suomela  (s. 1939), rauhanliikkeen aktivisti, vapaa kirjoittaja ja kolumnisti
* Klaus Suomela (1888–1962), voimistelija, liikuntakasvattaja, filosofian tohtori ja urheilukirjailija
* Launo Suomela (1927–2013), nuortenkirjailija ja voimistelunopettaja
* Lauri Suomela (s. 1995), potkunyrkkeilijä
* Leo Suomela (1934–2025), opettaja ja kirjailija
* Liisa Suomela (s. 1984), kirjailija
* Mirja Suomela (1913–2001), opettaja ja kirjailija
* Olavi Suomela (1913–2000), kolmiloikkaaja ja kuulantyöntäjä
* Pentti Suomela (1917–2016), suurlähettiläs
* Pirjo Suomela-Chowdhury, diplomaatti 
* Poppis Suomela (s. 1966), naparetkeilijä
* Päivö Suomela (1925–2002), nuortenkirjailija
* Reetta Suomela (s. 1998), jalkapalloilija
* Saara-Kaisa Suomela (s. 2003), salibandyn pelaaja
* Samuli Suomela (1918–2012), Maataloudellisen tutkimuslaitoksen johtaja, professori ja ministeri
* Toivi Suomela (1923–1992), kirjailija
* Urho Suomela (1902–1945), meriupseeri ja virkamies.
Sibeliuspuisto

**Sibeliuspuisto** tai **Sibeliuksenpuisto** voi viitata seuraaviin puistoihin:

*Sibeliuksenpuisto, puisto Helsingin Taka-Töölössä.
*Sibeliuksenpuisto, puisto Hämeenlinnan keskustassa.
*Sibeliuksenpuisto, puisto Kotkan keskustassa.
*Sibeliuspuisto, puisto Porin V kaupunginosassa.
*Sibeliuspuisto, puisto Salon keskustassa.
Kun tuomi kukkii

**Kun tuomi kukkii** on Åke Lindmanin ohjaama värielokuva vuodelta 1962. Melodraamassa talon tytär Liina (Tamara Lund) saa kolme kosijaa, kulkukauppias Mikon, joka haikailee paikoilleen asettumisesta (Mauno Kuusisto), hiukan yksinkertaisen rengin (Leo Lastumäki) ja viinaanmenevä kylänmiehen (Matti Oravisto). Elokuvan juoni on kuitenkin sivuseikka, ja keskeisenä elokuvassa onkin kahden päähenkilön, Liinan ja Mikon, laulu.

## Näyttelijät

## Tuotanto

Elokuvan syntyyn vaikutti Kuusiston suuri kansansuosio. Karstulla kuvatuissa ulkokohtauksissa sattui vastoinkäymisiä. Lähes koko kuvausajan satoi. Kuvausten alussa sattuneet rankkasateet veivät tuomista kukat, ja kukkia jouduttiin ehostamaan muun muassa koiranputkilla. Kirkkokohtauksen avustajat olivat jo ehtineet poistua palkkiot taskussa, kun kuvaaja huomasi, ettei kamerassa ollutkaan filmiä. Avustajat jouduttiin kutsumaan paikalle uudestaan.

## Arviot

Kriitikko Olavi Veistäjä kiitti Mauno Kuusiston laulua, Kalle Peronkosken kuvausta ja Erkki Melakosken musiikkia. Muuten hän arvioi tarinan viikkolehtitasoiseksi ja totesi, että ”luulisi katselevansa n. 30 vuotta sitten tehtyä kotimaista elokuvaa. Hyvin näyttävät kestävän nuo kuuluisat suomalaisen elokuvan lapsenkengät - aina vaan”. 

## Lähteet

## Aiheesta muualla
*
Valinorin Kaksi Puuta

**Valinorin Kaksi Puuta** eli **Telperion** ja **Laurelin** ovat J. R. R. Tolkienin kirjoissa kaksi valoa hohtavaa puuta, jotka toivat valon Valinoriin muinaisina aikoina ja joiden viimeisestä kukasta ja hedelmästä luotiin Kuu ja Aurinko.

## Historia
Melkorin tuhottua Kaksi Valoa, Illuinin ja Ormalin, Yavanna, kasvien vala loi Kaksi Puuta, hopeisen Telperionin ja kultaisen Laurelinin, Valinorin uudeksi valon lähteeksi. Puut kasvoivat Ezelloharin mäellä.

Noldorin ensimmäinen kuninkaan, Finwën, poika, Fëanor, täytti niiden valolla luomansa jalokivet, Silmarilit. Myöhemmin Melkor hyökkäsi hämähäkkien esi-äidin, Ungoliantin, avulla Valinoriin. Ungoliant imi kaiken valon Puista ja täytti ne myrkyllään. Yavanna onnistui kuitenkin pelastamaan Telperionin viimeisen kukan ja Laurelinin viimeisen hedelmän luoden näistä Kuun ja Auringon. Mutta todellinen Puiden valo säilyi vain Silmarilien sisällä.

## Puiden seuraajat
Laurelinin kaltaisia puita ei Ardassa koskaan kasvanut. Mutta kun haltiat rakastivat kovasti Telperionia, Yavanna loi Tirionin kaupunkiin puun, joka muistutti kovasti Telperionia, mutta se ei hohtanut valoa. Puulle annettiin nimi Galathilion ja sen siemenistä kasvoi monia samankaltaisia puita, joista yksi, Celeborn, istutettiin Tol Eressëaan. 

Toisella Ajalla yksi Celebornin vesa lahjoitettiin Númenorin asukkaille. Tuosta vesasta kasvoi Nimloth, Númenorin Valkoinen Puu. Mutta Sauronin aiheuttaman korruption seurauksena kuningas Ar-Pharazôn kaatoi sen. Isildur onnistui pelastamaan yhden Nimlothin hedelmistä. Tästä saivat alkunsa Gondorin Valkoiset Puut.
Bo Carter

**Armenter ”Bo Carter” Chatmon** (30. kesäkuuta 1892 Bolton, Mississippi &ndash; 21. syyskuuta 1964 Memphis, Tennessee) oli yhdysvaltalainen blues-muusikko. Hän oli yksi Mississippi Sheiksin jäsenistä. Yhtyeessä soittivat myös hänen veljensä Lonnie (viulu) ja Sam Chatmon (basso). Mississippi Sheiks oli eräs 1920-luvun lopun ja 1930-luvun alun suosituimmista kielisoitinyhtyeistä Yhdysvalloissa.

Chatmon tunnetaan seksuaalisia kielikuvia sisältäneistä levytyksistään kuten ”Banana in Your Fruit Basket”, ”Pin in Your Cushion” ja ”Your Biscuits Are Big Enough for Me”. Suurin osa Chatmonin omista levytyksistä on sooloesityksiä, joissa hän laulaa ja säestää itseään kitaralla. Hän oli ensimmäinen joka levytti bluesklassikko ”Corrine, Corrinan” (vuonna 1928).

## Lähteet
Päätösvaltaisuus

Kokouksen tai toimielimen **päätösvaltaisuus** on seurausta laillisesta koollekutsumisesta ja riittävästä läsnä olevasta edustavuudesta. Jotkin kokoukset ovat laillisesti koollekutsuttuina päätösvaltaisia yhdenkin päättäjän läsnä ollessa, mutta yleisin vaatimus on, että päättäjistä tulee olla läsnä vähintään puolet.

Tuomioistuimesta puhuttaessa käytetään termiä tuomionvoipa.
Ménakan piiri

**Ménakan piiri** () on paikallishallintoalue Malin Gaon alueella. Se sijaitsee maan kaakkoisosassa Saharan ja Sahelin siirtymäalueella. Piirin pinta-ala on 79&nbsp;685 neliökilometriä. Asukkaita on 56&nbsp;100 henkeä (vuonna 2009). Piirin tilalle ollaan vuonna 2016 perustamassa Ménakan aluetta.

Ménakan piiri rajoittuu pohjoisessa Kidalin alueeseen, idässä ja etelässä Nigeriin sekä lännessä Gaon alueen Ansongon ja Gaon piireihin. Pinnanmuodostukseltaan se on suurten vadien pohjois-eteläsuunnassa halkomaa hiekkaista tasankoa. Vuotuinen sademäärä on noin 200 millimetriä.

Piirin hallinnollinen keskus on Ménaka. Sen lisäksi siihen kuuluvat Alatan, Andéramboukanen, Inekarin ja Tidermènen kunnat. Kyliä on viisi ja paimentolaisryhmiä 65. Asukkaat ovat tuaregeja, hausoja, songhaita ja fulbeja.

Seudun pääelinkeino on karjanhoito. Kotieläimiä ovat vuohet, lampaat, kamelit, aasit ja naudat. Lisäksi harjoitetaan maanviljeyä, kaupankäyntiä ja käsityöammatteja. Matkailu alueelle on lähes olematonta.

## Lähteet

## Aiheesta muualla
* Ménakan alueelle omistettu sivusto
Atthides

**Atthides** (, monikko; yksikössä **Atthis**,  tai ) olivat attikalaisia annaaleja eli aikakirjoja, jotka kokosivat yhteen Attikan eli käytännössä antiikin Ateenan historiaan liittyviä tietoja, usein varhaisista ajoista aina niiden kirjoitusaikaan saakka. Teokset olivat eräänlaisia historiallisia tutkielmia, jotka pyrkivät kokoamaan ja säilyttämään historiallista aineistoa, vanhoja perinteitä ja dokumentteja, joita oli saatavilla piirtokirjoituksissa ja muuna aineistona.

Tällaisia *Atthis*-nimisiä paikallishistorioita kirjoittivat useat kirjailijat 400–200-luvuilla eaa. Heihin viitataan tutkimuskirjallisuudessa usein nimellä *atthidografit*. Atthidografit käsittelivät muun muassa Ateenan valtiomuodon historiaa ja esittivät sen kehityksestä samalla omia teorioitaan, kysyen esimerkiksi, kuka perusti Ateenan demokratian ja kuinka kauan mikäkin valtiomuoto oli käytössä.

Aristoteleen koulukunnan teos *[[Ateenan valtiomuoto (Aristoteles)|Ateenan valtiomuoto]]* vaikuttaa käyttävän useita atthidografien teoksia lähteenään historiallisille yksityiskohdille. Muuten *Atthis*-teoksista on säilynyt vain katkelmia, joita on voitu verrata *Ateenan valtiomuodon* sisältöön.

## Atthidografeja

Seuraavat atthidografit tunnetaan nimeltä:

* Hellanikos Lesboslainen (toimi n. 407–403 eaa.)
* Kleidemos (toimi n. 354–340 eaa.)
* Androtion (toimi 344/343 eaa.)
* Fanodemos (toimi n. 338–326 eaa.)
* Filokhoros (toimi n. 290 eaa.) – teos *[[Atthis (Filokhoros)|Atthis]]*
* Demon
* Melanthios
* Amelesagoras (tai Melesagoras)

Pausanias käytti myöhemmin nimeä *Atthis* oman teoksensa *[[Kreikan kuvaus]]* Attikaa käsittelevästä osasta.

## Lähteet

## Kirjallisuutta

* 
* 
*
Ménaka

**Ménaka** on maalaiskunta ja sen keskuskylä sekä Ménakan piirin hallinnollinen keskus Malin Gaon alueella. Se sijaitsee Saharan ja Sahelin siirtymäalueella 320 kilometriä Gaosta itään. Kunnassa on 20&nbsp;700 asukasta (vuonna 2009).

Ménakan kunnan pinta-ala on 21&nbsp;000 neliökilometriä. Se rajoittuu pohjoisessa Ménakan piirin Tidermènen ja idässä Inekarin sekä Anderamboukanen kuntiin, etelässä Nigeriin ja lännessä Ansongon piiriin. Kuntaan kuuluu kolme kylää ja 18 paimentolaisryhmää. Asukkaat ovat tuaregeja, songhaikieltä puhuvia dawsahakeja ja hausoja.

Seudun pääelinkeino on paimentolaisuuteen perustuva karjanhoito. Kotieläimiä ovat vuohet, lampaat, kamelit, aasit ja naudat. Lisäksi harjoitetaan maanviljelyä, kaupankäyntiä ja käsityöammatteja.

Kunnassa on 27 alkeiskoulua, yksi madrasa ja kaksi yläkoulua. Terveysasemia on viisi.

## Lähteet

## Aiheesta muualla
* Ménakan alueelle omistettu sivusto
Andéramboukane

**Andéramboukane** on Malissa Gaon alueen Ménakan piirissä sijaitseva maalaiskunta ja sen keskuskylä. Se sijaitsee Saharan ja Sahelin siirtymäalueella 90 kilometriä Ménakasta kaakkoon. Kunnassa on 18&nbsp;700 asukasta (vuonna 2009).

Anderamboukanen kunnan pinta-ala on 12&nbsp;500 neliökilometriä. Se rajoittuu lännessä Ménakan ja pohjoisessa Inekarin kuntiin sekä idässä ja etelässä Nigeriin. Kuntaan kuuluu yksi kylä ja 16 paimentolaisryhmää. Asukkaat ovat tuaregeja, hausoja ja arabeja.

Seudun pääelinkeino on paimentolaisuuteen perustuva karjanhoito. Kotieläimiä ovat lampaat, vuohet, naudat, aasit, kamelit ja hevoset. Lisäksi harjoitetaan pienimuotoista maanviljelyä, kaupankäyntiä ja käsityöläisammatteja.

Kunnassa on seitsemän alkeiskoulua ja keskuskylässä myös yläkoulu. Terveysasemia on kolme.

Andéramboukanessa järjestetään joka toinen vuosi tuaregien kulttuurifestivaali.

## Lähteet
Dominik Graňák

**Dominik Graňák** (s. 11. kesäkuuta 1983 Havířov, Tšekkoslovakia) on tšekkiläis-slovakialainen jääkiekkopuolustaja. Melko pienikokoisen ja taitavan Graňákin vahvuudet ovat luistelussa, pelinäkemyksessä ja syöttöpelissä. Hänen heikkoudet ovat pienen koon vuoksi vahvuudessa.

## Ura
### Seuraura
Graňák on HK Dukla Trenčínin kasvatti. Hän siirtyi juniorina HC Slavia Prahaan, jossa pelasi vuodet 2001–2007.

### Maajoukkueura
Graňák on edustanut Slovakiaa MM-kilpailuissa yhdeksän kertaa peräkkäin vuosina 2004–2012. Vuoden 2009 turnauksessa hän oli Slovakian tehokkain puolustaja tehoilla 1+1=2 Andrej Sekeran kanssa.

## Lähteet
*
*
*

### Viitteet
Mário Bližňák

**Mário Bližňák** (s. 6. maaliskuuta 1987 Trenčín, Tšekkoslovakia) on slovakialainen jääkiekkoilija, joka edustaa KHL-joukkue HC Slovan Bratislavaa. Hän on pelipaikaltaan keskushyökkääjä. Melko pienikokoisen Bližňákin vahvuudet ovat kovassa työntekomoraalissa, asenteessa ja joukkuepelaamisessa. Hänen heikkoudet ovat lähinnä fyysisissä ominaisuuksissa. Bližňák on aiemmin pelannut kuusi NHL:n runkosarjaottelua Vancouver Canucksissa tehden yhden maalin.

## Ura
### Seuraura
Bližňák on HK Dubnican kasvatti. Hän voitti kaudella 2003–2004 alle 18-vuotiaiden sarjan maali- ja pistepörssin tehoilla 25+26=51. Hän pelasi joukkueessa ensimmäiset miesten pelinsä 17-vuotiaana kaudella 2004–2005. Vancouver Canucks varasi hänet seitsemännellä kierroksella 205. pelaajana .

Kaudeksi 2005–2006 Bližňák siirtyi Pohjois-Amerikkaan WHL-juniorisarjaan Vancouver Giantsiin ja voitti WHL:n mestaruuden. Seuraavalla kaudella hän voitti Memorial Cupin ja oli joukkueen kolmanneksi paras pistemies tehoilla 1+5=6 Michal Řepíkin ja Milan Lucicin jälkeen.

## Tilastot

## Lähteet
*
*
*

### Viitteet
John Ruddy

**John Thomas Gordon Ruddy** (s. 24. lokakuuta 1986 St. Ives, Englanti, Britannia) on englantilainen jalkapallomaalivahti, joka edustaa Englannin Valioliigassa pelaavaa Newcastle Unitedia.

Ruddy aloitti ammattilaisuransa kasvattajaseurassaan Cambridge Unitedissa, jossa pelasi neljännellä sarjatasolla 39 ottelua vuosina 2004−2005. Hän siirtyi 375&nbsp;000 euron siirtosummalla Evertoniin kesällä 2005. Hän pelasi ainoan valioliigaottelunsa Evertonissa helmikuussa 2006. Viiden Eveton-kautensa aikana hän oli lainalla Ykkösliigan Walsallissa, Bristol Cityssä ja Crewessa, Kakkosliigan Rushden & Diamondsissa, Chesterissä, Stockportissa ja Wrexhamissa sekä Skotlannin Valioliigan Motherwellissä.

Ruddy siirtyi 600&nbsp;000 euron siirtosummalla Norwichiin kesällä 2010. Hän pelasi seurassa 116 ottelua Valioliigassa ja 118 ottelua mestaruussarjassa. Kesällä 2017 hän siirtyi Wolverhamptoniin. joka keväällä 2018 nousi Valioliigaan. Hän oli mestaruussarjakaudella joukkueen ykkösmaalivahti mutta pelasi kausilla 2018–2022 Valioliigassa vain viisi ottelua, minkä lisäksi hän pelasi cup-otteluita Englannin ja Euroopan kentillä. Ruddy siirtyi Birminghamiin kesällä 2022 ja pelasi kahden seuraavan kauden aikana 87 mestaruussarjaottelua. Hän siirtyi Valioliigan Newcastleen kesällä 2024.

Ruddy nimettiin Englannin joukkueeseen jalkapallon EM-kilpailuihin 2012, vaikkei hän ollut pelannut yhtään maaottelua. Hän joutui kuitenkin jäämään pois joukkueesta murrettuaan sormensa harjoituksissa. Ruddy debytoi maajoukkueessa 15. elokuuta 2012 Italiaa vastaan. Se on vielä 12 vuotta myöhemminkin hänen ainoa maaottelunsa.

## Lähteet
* 
* 

### Viitteet
Standardivetyelektrodi

**Standardivetyelektrodi** on elektrodi, jota käytetään yleisenä vertailuelektrodina määritettäessä sähköisen kennon elektrodipotentiaalia proottisissa liuottimissa. Standardivetyelektrodin standardielektrodipotentiaaliksi E0(H+/H2) on sovittu 0&nbsp;V kaikissa lämpötiloissa. Elektrodin absoluuttisen elektrodipotentiaalin arvo poikkeaa kuitenkin nollasta ja sen arvoksi on laskettu 4,44 ± 0,002&nbsp;V 25&nbsp;°C lämpötilassa.

## Standardivetyelektrodin rakenne

Standardivetyelektrodi koostuu lasisesta ulkokuoresta, jonka sisällä on katalyyttinä toimiva hienojakoisella platinalla päällystetty platinalevy. Platinalevy on yhteydessä liuokseen, jossa protonien eli vetyionien aktiivisuus on 1 mol/dm3. Elektrodin läpi kuplitetaan vetykaasua yhden baarin paineella. Tällöin reaktio, jonka standardipotentiaaliksi on sovittu 0&nbsp;V, on
:H+(aq, a=1) + e- → ½H2(g, a=1)

## Lähteet
Panagiótis Pikramménos

**Panagiótis Pikramménos** (, s. 26. heinäkuuta 1945 Ateena, Kreikka) on kreikkalainen tuomari. Hän toimi Kreikan pääministerinä 16. toukokuuta ja 20. kesäkuuta 2012 välisen ajan.

## Elämä ja ura

Pikramménos valmistui Ateenan saksalaisesta koulusta () vuonna 1963. Ateenan yliopistossa hän luki lakia ja valmistui vuonna 1968. Pikramménos työskenteli tämän jälkeen lakimiehenä Ateenassa ja Lontoossa. Hän suoritti maisterin tutkinnon julkisoikeudessa Pariisin II yliopistossa (). Pikramménos työskenteli Kreikan hallinto-oikeudessa vuodesta 1976 lähtien ja vuonna 1981 hänestä tuli hallinto-oikeuden varatuomari. Heinäkuussa 2009 hänet nimitettiin hallinto-oikeuden puheenjohtajaksi.

Kreikan toukokuun 2012 parlamenttivaalien jälkeisten hallitusneuvottelujen epäonnistuttua, nimitettiin Pikramménos Kreikan väliaikaiseksi pääministeriksi. Hän vannoi virkavalansa 16. toukokuuta. Pikramménos oli maan 184. pääministeri ja hän johti väliaikaishallitusta, jonka ainoa tehtävä oli järjestää uudet parlamenttivaalit. Vaalit pidettiin 17. kesäkuuta. Pikramménoksen väliaikaishallitus astui virkaansa 17. toukokuuta. Uudet vaalit voittanut Uusi demokratia -puolueen Antónis Samarás seurasi Pikramménosta pääministerinä 20. kesäkuuta.

## Lähteet
Tidermène

**Tidermène** on maalaiskunta ja sen keskuspaikka Gaon alueen Ménakan piirissä Malissa. Se sijaitsee Saharan ja Sahelin siirtymäalueella 80 kilometriä Ménakasta pohjoiseen. Kunnassa on 5&nbsp;800 asukasta (vuonna 2009).

Tidermènen ja siitä erotetun Alatan kunnan yhteispinta-ala on 11&nbsp;304 neliökilometriä. Kunta rajoittuu pohjoisessa Ménakan piirin Alatan, idässä Inekarin ja etelässä Ménakan kuntiin sekä lännessä Ansongon piirin Talatayeen. Kunta käsittää kuusi paimentolaisryhmää. Asukkaat ovat tuaregeja.

Tärkein elinkeino on karjanhoito. Kotieläimiä ovat kamelit, vuohet, lampaat, aasit ja naudat. Lisäksi harjoitetaan maanviljelyä, kaupankäyntiä ja käsityöläisammatteja. Kunnassa on neljä koulua ja kaksi terveysasemaa.

## Lähteet
Tobias Stephan

**Tobias Stephan** (s. 21. tammikuuta 1984 Zürich, Sveitsi) on sveitsiläinen uransa lopettanut jääkiekkomaalivahti.

## Ura
Stephan on Kloten Flyersin kasvatti. Hän kuitenkin pelasi ensimmäisen pääsarjatason ottelunsa Nationalliga A:n EHC Churissa kaudella 2001–2002. Stephanin tulokaskauden päätteeksi Dallas Stars varasi hänet NHL:n varaustilaisuudessa toisen kierroksen alkupäässä. Stephan siirtyi takaisin Kloteniin, jossa pelasi vuoteen 2006 asti.

Kaudeksi 2006–2007 Stephan siirtyi Dallasin organisaatioon. Hän vietti koko kauden seuran farmijoukkueessa AHL-liigan Iowa Starsissa. Kaudella 2007–2008 Stephan pelasi ensimmäisen ottelunsa NHL:ssä, viettäen kuitenkin muutoin koko kauden AHL-liigassa. Seuraavalla kaudella  hän pelasi kymmenen ottelua Dallasissa, Marty Turcon varamaalivahtina.

Stephan palasi Sveitsiin kaudella 2009–2010 ja siirtyi HC Servette Genèven joukkueeseen.

### Maajoukkueura
Stephan on edustanut Sveitsin maajoukkuetta useissa kisoissa. Hän pelasi alle 18-vuotiaiden MM-kisoissa 2001 ja 2002, joista ensimmäisissä hän voitti hopeaa. Nuorten MM-kisoissa Stephan on pelannut 2003 ja 2003. Aikuisten kisoissa Stephan pelasi ensimmäistä kertaa vuonna 2010, ja on tämän jälkeen edustanut maataan 2011 ja 2012.

## Lähteet
Alata

**Alata** on maalaiskunta Gaon alueen Ménakan piirissä Malissa. Sen keskuspaikka Tedjerit (Tedjarett, Teguerert) sijaitsee Saharan ja Sahelin siirtymäalueella 120 kilometriä Ménakasta pohjoiseen. Kunnassa on 2&nbsp;900 asukasta (vuonna 2009).

Alatan kunnan pinta-ala on noin 7&nbsp;000 neliökilometriä. Se rajoittuu etelässä Ménakan piirin Tidermènen ja idässä Inekarin kuntiin, lännessä Gaon piiriin ja pohjoisessa Kidalin alueeseen. Maisemaa leimaavat tasangot, hiekkadyynit, kukkulat, kalliorinteet ja laaksot.

Alue on puoliaavikkoa. Lyhyen sadekauden aikana sataa keskimäärin 100–200 millimetriä. Vesistöt ovat vadeja ja sadekauden jälkeen kuivuvia lampia. Ainoa pysyvä lampi on Sahène. Suolaisella arolla kasvaa heiniä ja pensaita. Eläinkuntaan kuuluu šakaaleja ja hyeenoita.

Alatan kunta on erotettu Tidermènestä vuonna 2001. Se käsittää 16 paimentolaisryhmää. Asukkaat ovat tuaregeja.

Seudun pääelinkeino on paimentolaisuuteen perustuva karjanhoito. Kotieläimiä ovat naudat, lampaat, vuohet, aasit, hevoset ja kamelit. Lisäksi harjoitetaan hyvin pienimuotoista maanvijlelyä, kaupankäyntiä ja käsityöläisammatteja.

Kunnassa toimii yksi alakoulu. Alueella liikkuu kiertävä sairaanhoitaja apulaisineen. Vesihuolto käsittää kaksi kaivoa ja kaksi porakaivoa. Teguerertissa, Infalfalanessa ja Sahenissa on aidattomat torialueet.

## Lähteet
Crazy Lixx

**Crazy Lixx** on hair metal- ja hard rock -yhtye Ruotsin Malmöstä. Se on perustettu vuonna 2002 ja julkaissut seitsemän studioalbumia: *Loud Minority* (2007), *New Religion* (2010), *Riot Avenue* (2012), *Crazy Lixx* (2016), *Ruff Justice* (2017), *Forever Wild* (2019) ja *Street Lethal* (2021).

## Jäsenet
* Danny Rexon - Laulu
* Loke Rivano - Basso
* Joey Cirera - Rummut
* Andy Dawson - Kitara
* Edd Myers - Kitara

### Entiset jäsenet
* Vic Zino - Kitara
* Calle Fäldt - Kitara
* Max Flamer - Basso

## Diskografia
### Studioalbumit
* 2007 - *[[Loud Minority]]*
* 2010 - *[[New Religion (Crazy Lixxin albumi)|New Religion]]*
* 2012 - *[[Riot Avenue]]*
* 2014 - *Crazy Lixx*
* 2017 - *Ruff Justice*
* 2019 - *Forever Wild*
* 2021 - *Street Lethal*

### Livealbumit
*2016 - Sound Of The LIVE Minority

### Singlet
*2008 - *Make Ends Meet*
*2007 - *Heroes are Forever*
*2007 - *Want It*
*2008 – *Make Ends Meet*
*2014 – *Sympathy*
*2015 – *Heroes*
*2016 – *All Looks, No Hooks*
*2017 – *XIII*
*2017 – *Snakes In Paradise*
*2017 – *Wild Child*
*2017 – *Walk The Wire*
*2019 – *Break Out*
*2019 – *Wicked*
*2021 – *Anthem For America*
*2021 – *Reach Out*

## Lähteet

## Aiheesta muualla
* Virallinen sivusto
Aaltokone

**Aaltokone** on kylpylöissä käytetty kone, joka käyttää aaltojen tekemiseen mäntiä, joita pyörittää iso sähkömoottori. 

## Aaltokoneita Suomessa
Lumikellot

**Lumikellot** (*Galanthus*) on narsissikasvien heimoon ja Asparagales-lahkoon kuuluva kasvisuku. Lumikellot ovat myrkyllisiä.

## Ulkonäkö
Lumikellojen uloimmat kolme kehälehteä ovat pitempiä kuin sisemmät kehälehdet. Sisemmissä kehälehdissä on yleensä vihreä kuvio. Lumipisarat (*Leucojum*), aiemmin kevätkellot, muistuttavat lumikelloja.

## Lajeja

* *[[Galanthus allenii]]*
* *[[Galanthus alpinus]]*
* *[[Galanthus angustifolius]]*
* *[[Galanthus cilicicus]]*
* *[[tähtilumikello|Galanthus elwesii]]* – tähtilumikello
* *[[Galanthus fosteri]]*
* *[[Galanthus gracilis]]*
* *[[Galanthus ikariae]]*
* *[[Galanthus koenenianus]]*
* *[[Galanthus krasnovii]]*
* *[[Galanthus lagodechianus]]*
* *[[puistolumikello|Galanthus nivalis]]* – puistolumikello
* *[[Galanthus peshmenii]]*
* *[[Galanthus platyphyllus]]*
* *[[kriminlumikello|Galanthus plicatus]]* – kriminlumikello
* *[[Galanthus reginae-olgae]]*
* *[[Galanthus rizehensis]]*
* *[[Galanthus transcaucasicus]]*
* *[[Galanthus trojanus]]*
* *[[Galanthus valentinei]]*
* *[[turkinlumikello|Galanthus woronowii]]* – turkinlumikello

## Lähteet

## Aiheesta muualla
* Kassu – Kasvien suomenkieliset nimet: Lumikellot (''Galanthus'')
* [ftp://ftp.funet.fi/index/Tree_of_life/plants/magnoliophyta/magnoliophytina/liliopsida/amaryllidaceae/galanthus/index.html Funet: Lumikellot (*Galanthus*)]
* Den virtuella floran: Snödroppssläktet (''Galanthus'') 
* United States Department of Agriculture (USDA): ''Galanthus'' 
* Strahil Berkov, Carles Codina, Jaume Bastida: The Genus ''Galanthus'', A Source of Bioactive Compounds (pdf)
Greatest Video Hits

***Greatest Video Hits*** on Mötley Crüen DVD vuodelta 2003. Se sisältää yhtyeen kaikki siihen asti julkaisemat musiikkivideot, myös sensuroimattomina versioina. Mukana on myös Nikki Sixxin sekä Tommy Leen haastattelu, jossa he kertovat videoiden kuvauksista, sekä niihin liittyvistä tapauksista. Kokoelma sisältää myös mainittujen lisäksi kolme piilotettua (ja myös hieman heikkolaatuisempaa) videota, *Shout At The Devil '97* (albumilta Generation Swine), *Take Me To The Top* sekä *Public Enemy #1* (albumilta Too Fast for Love). Näiden videoiden olemassaolosta ei mainita DVD:n takakannessa, tai valikoissa. Kaksi viimeksi mainittua ovat epävirallisesti yhtyeen ensimmäisiä videoita. Ne on kuvattu yhtyeen keikalla yhdellä kameralla hyvin todennäköisesti vuosien 1981-1982 välisenä aikana, ja ennen tätä DVD-julkaisua niistä on voinut nähdä pätkiä ainakin yhtyeen ensimmäisellä kotivideolla, Uncensored.

## Kappalelista
# Kickstart My Heart (*[[Dr. Feelgood]]*, 1989)
# Same Ol' Situation (*Dr. Feelgood*, 1990)
# Don't Go Away Mad (Just Go Away) (*Dr. Feelgood*, 1990)
# Without You (*Dr. Feelgood*, 1989)
# Wild Side (*[[Girls, Girls, Girls]]*, 1987)
# Girls, Girls, Girls (*Girls, Girls, Girls*, 1987)
# Dr. Feelgood (*Dr. Feelgood*, 1989)
# Looks That Kill (*[[Shout at the Devil]]*, 1983)
# Live Wire (*[[Too Fast for Love]]*, 1981)
# You're All I Need (*Girls, Girls, Girls*, 1987)
# Too Young To Fall In Love (*Shout at the Devil*, 1983)
# Primal Scream (*[[Decade of Decadence (Mötley Crüen albumi)|Decade of Decadence]]*, 1991)
# Anarchy In The U.K. (*Decade of Decadence*, 1991)
# Afraid (*[[Generation Swine]]*, 1997)
# Smoke The Sky (*[[Mötley Crüe (albumi)|Mötley Crüe]]*, 1994)
# Misunderstood (*Mötley Crüe*, 1994)
# Enslaved (*[[Greatest Hits (Mötley Crüen albumi)|Greatest Hits]]*, 1998)
# Smokin' In The Boys Room (*[[Theatre of Pain]]*, 1985)
# Hooligan's Holiday (*Mötley Crüe*, 1994)
# Hell On High Heels (*[[New Tattoo]]*, 2000)
# Home Sweet Home (*Theatre of Pain*, 1985)
**Bonus videot / vaihtoehtoiset versiot**
# Girls, Girls, Girls, (*Sensuroimaton versio*)
# Dr. Feelgood (*Vaihtoehtoinen versio*)
# Primal Scream (*Sensuroimaton versio*)
# Misunderstood (*Sensuroimaton versio*)
# Hell On High Heels (*Sensuroimaton versio*)
# Home Sweet Home (*Vuoden 1991 versio*, *Decade of Decadence*, 1991)
# Back Talk (*Nikkin ja Tommyn haastattelu*, 2003)
Inekar

**Inekar** on maalaiskunta ja sen keskuspaikka Gaon alueen Ménakan piirissä Malissa. Se sijaitsee Saharan ja Sahelin siirtymävyöhykkeellä 80 kilometriä Ménakasta itään. Kunnassa on 8&nbsp;700 asukasta (vuonna 2009).

Inekarin kunnan pinta-ala on 35&nbsp;205 neliökilometriä. Se rajoittuu etelässä Ménakan piirin Anderamboukanen sekä lännessä Ménakan, Tidermènen ja Alatan kuntiin, pohjoisessa Kidalin alueeseen ja idässä Nigeriin. Alue on hiekkadyynien peittämää tasankoa, jota halkovat Assakareyn, Azawakin ja Tissiwaghin kuivuneet jokilaaksot.

Kuntaan kuuluu Inekarin kylä sekä kymmenen paimentolaisryhmää. Asukkaat ovat songhaikieltä puhuvia dawsahakeja, eri ryhmiin kuuluvia tuaregeja sekä fulbeja.

Seudun pääelinkeino on karjanhoito. Kotieläimiä ovat vuohet, lampaat, kamelit, aasit ja naudat. Lisäksi harjoitetaan hyvin pienimuotoista maanviljelyä, käsityöammatteja ja kaupankäyntiä. Kunnassa on neljä koulua.

## Lähteet
Kevytjalkine

**Kevytjalkine** tai **paljasjalkakenkä** on ohutpohjainen jalkine, joka suojaa jalkaa, mutta ei tue sitä. Kevytjalkineilla käveleminen tai juokseminen muistuttaa paljain jaloin liikkumista erityisesti silloin, kun jalkineiden kantapää on samalla tasolla päkiän kanssa.  Kevytjalkineita valmistetaan työ-, vapaa-aika- ja urheilukäyttöön sisällä ja ulkona eri vuodenaikoina.

## Ominaisuudet
Paljasjalkakengät ovat rakenteeltaan minimalistiset, kevyet ja taipuisat. Paljasjalkakengissä pohjan voi rullata ja kääntää sivuttain helposti. Paljasjalkakenkien malli muistuttaa jalan luonnollista muotoa. Ne ovat leveämmät etuosasta, jolloin varpailla on tilaa levitä ja liikkua kengissä. Kengän ulkopohja on matala ja ohut, eikä paljasjalkakengissä ole korkoa kantapään kohdalla.

## Terveysvaikutukset
Kevytjalkineilla liikkuminen saattaa olla terveellisempää kuin paksupohjaisten ja tuettujen kenkien käyttö, sillä kevytjalkineella käveleminen vahvistaa jalkaa, vähentää polviin kohdistuvaa rasitusta sekä sallii jalkaterän ja varpaiden olla luonnollisessa asennossa. 

## Katso myös
* Paljasjalkajuoksu

## Lähteet
Zaleukos

**Zaleukos** (; n. 660 eaa.) oli antiikin kreikkalainen lainsäätäjä, joka oli kotoisin Lokroi Epizefyrioista Suur-Kreikasta. Hänen sanotaan laatineen kreikkalaisen maailman ensimmäisen kirjoitetun lakikokoelman, lokroilaisen lain.

Antiikin aikaisen kertomuksen mukaan lokroilaiset pyysivät Delfoin oraakkelilta apua heidän keskuudessaan vallinneeseen laittomuuteen. Saatuaan käskyn muodostaa itselleen lait, he antoivat tehtävän Zaleukokselle, joka oli paimen ja orja (tosin myöhemmän version mukaan hyvää sukua). Zaleukos sanoi saaneensa lakinsa unessa Athenelta.

Zaleukoksen lait olivat yksinkertaiset mutta ankarat. Tässä niitä on verrattu Drakonin lakeihin. Lokroilaiset pitäytyivät lakeihin pitkään ja tulivat tunnetuksi tästä. Lakien eräs uusi piirre oli se, että rangaistukset oli määritetty suoraan laissa, sen sijaan että ne olisi määrätty vasta oikeudenkäynnin aikana. Lait käsittelivät myös mm. omistamista, siirtokuntien asuttamista sekä ylellisyysveroja, kieltäen esimerkiksi laimentamattoman viinin nauttimisen muutoin kuin lääkinnällisistä syistä.

Lakien asettamisen jälkeen lokroilaiset säätivät, että jos joku ehdottaa uusia lakeja tai muutoksia vanhoihin, hänen tulee astua neuvoston eteen köysi kaulansa ympärillä. Jos neuvosto äänestää hänen ehdotustaan vastaan, hänet kuristetaan saman tien.

Eräs Zaleukoksen laeista kielsi ketään kuolemanrangaistuksen uhalla astumasta neuvoston kokoussaliin aseistettuna. Kerrotaan, että Zaleukos erehtyi kuitenkin itse tekemään näin, kun kaupunki oli sodassa. Kun hänelle huomautettiin asiasta, hän heittäytyi omaan miekkaansa sanoen, että lakia tulee puolustaa. Myös Kharondaan kuolemasta kerrotaan samanlaista tarinaa, ja Zaleukos sekoitetaan usein häneen.

Zaleukokseen on joskus viitattu Pythagoraan oppilaana, mutta tämä on anakronistista. Timaios Lokroilainen kielsi Zaleukoksen historiallisuuden kokonaan, mutta tälle ei ole perusteita.

## Lähteet

## Kirjallisuutta

*
Vuoden tulokas (SHL)

**Swedish Hockey Leaguen vuoden tulokkaana** () palkitaan vuosittain nuori pelaaja neljästä ehdokkaasta. Se jaettiin ensimmäisen kerran kaudella 1989–1990. Palkinnon saaja on voinut olla myös SHL:ssä (*Elitserien* vuoteen 2013) läpimurron tehnyt pelaaja ja hänellä on voinut olla jo täyden SHL-kauden verran kokemusta, kuten Daniel Larssonilla, Victor Hedmanilla ja Johan Larssonilla. Kaudella 2011–2012 tanskalaismaalivahti Frederik Andersen oli kaikkien aikojen ensimmäisenä ulkomaalaispelaajana ehdolla palkinnon saajaksi.

## Palkinnon saajat

## Lähteet
*
Lumipisarat

**Lumipisarat** eli **kevätkellot** (*Leucojum*) on narsissikasvien heimoon ja *Asparagales*-lahkoon kuuluva suku.

## Ulkonäkö
Lumipisaroiden kaikki kehälehdet ovat yhtä pitkiä ja niissä on vihreä kuvio. Lumikellojen sisä- ja ulkokehälehdet ovat eripituisia.

## Lajeja
* *Leucojum aestivum* – kesälumipisara, josta käytetään myös nimeä suvikello
* *Leucojum autumnale* – syyslumipisara
* *Leucojum vernum* – kevätlumipisara, josta käytetään myös nimeä kevätkello

## Lähteet

## Aiheesta muualla
*Kassu – Kasvien suomenkieliset nimet: Lumipisarat (''Leucojum'')
* Suomen Lajitietokeskus: Lumipisarat – ''Leucojum''
*[ftp://ftp.funet.fi/index/Tree_of_life/plants/magnoliophyta/magnoliophytina/liliopsida/amaryllidaceae/leucojum/index.html Funet: Kevätkellot (*Leucojum*)]
*Den virtuella floran: ''Leucojum'' 
*ITIS: ''Leucojum'' 
*United States Department of Agriculture (USDA): ''Leucojum'' 
*Flora of North America: ''Leucojum''
Kharondas

**Kharondas** (; 500-luku eaa.) oli antiikin kreikkalainen lainsäätäjä, joka oli kotoisin Katanesta  Sisiliasta.

Kharondaan tarkkaa ajoitusta ei tunneta. Hänet on joskus esitetty Pythagoraan (n. 580-504 eaa.) oppilaana, mutta varmuudella tiedetään vain, että hän eli ennen Anaksilas Rhegionlaista (n. 494-476 eaa.), sillä hänen lakinsa olivat käytössä Rhegionissa ennen kuin kyseinen tyranni hylkäsi ne.

Kharondaan lait oli alun perin kirjoitettu runosäkeinä. Katanen lisäksi myös muut Sisilian ja Suur-Kreikan khalkislaiset siirtokunnat ottivat ne käyttöönsä. Aristoteles arvosti Kharondaan lakeja ennen kaikkea siksi, että ne olivat täsmällisemmin ilmaistu kuin myöhemmät lait. Hän sanoo, etteivät lait olleet muuten erityisen huomionarvoiset, paitsi sikäli, että ne rankaisivat väärästä valasta.

Tarinaa, jonka mukaan Kharondas surmasi itsensä astuttuaan epähuomiossa neuvoston kokoukseen aseistettuna, päätyen näin rikkomaan omia lakejaan, kerrotaan myös Zaleukoksesta ja Diokles Syrakusalaisesta. Lakien katkelmat, jotka Johannes Stobaios ja Diodoros Sisilialainen laittavat Kharondaan nimiin, ovat myöhäisempää uuspythagoralaista alkuperää.

## Lähteet

## Kirjallisuutta

*
Päätie 1 (Ahvenanmaa)

**Päätie 1** () on Ahvenanmaalla kulkeva tie, joka alkaa Maarianhaminasta ja päättyy Eckeröhön. Tien pituus on 32 kilometriä.

Tien nimi on ensin Maarianhaminassa *Sjukhusvägen* Västra Utfartenin liikenneympyrään asti, Västra Utfartenin liikenneympyrästä Marsundille asti tien nimi on *Hammarlandvägen* ja loppuosuuden verran Eckerön satamaan tien nimi on *Eckerövägen*.

## Nähtävyydet
Tien varrella on Hammarlandin kirkko Hammarlandissa ja postimuseo Eckerössä.
Faleas Khalkedonilainen

**Faleas Khalkedonilainen** (; 300-luvun eaa. alku) oli antiikin kreikkalainen valtiomies tai poliittinen ajattelija. Hän katsoi, että ihanteellisessa kaupunkivaltiossa kaikkien kansalaisten tulisi olla tasa-arvoisia maanomistuksen ja koulutuksen suhteen.

Aristoteles käsittelee Faleaan näkemyksiä laajasti *[[Politiikka (Aristoteles)|Politiikkansa]]* toisessa kirjassa, jossa hän käy läpi aiempien ajattelijoiden näkemyksiä ihanteellisesta valtiomuodosta. Tämä on ainoa säilynyt viittaus Faleaan henkilöön ja ajatuksiin. Aristoteleen mukaan Faleas katsoi, että kansalaisten tasa-arvo poistaisi valtiosta yhteiskunnalliset jännitteet. Vaikka Faleas tunnusti, että tällaisen radikaalin valtiomuodon toteutus olisi hankalaa vakiintuneissa valtioissa, hän uskoi sen voivan olla mahdollista perustettavissa uusissa kaupungeissa. Jo vakiintuneissa kaupungeissa Faleas ehdotti käytettäväksi myötäjäisiä tasaamaan omaisuuden jakoa ajan kuluessa: näin kävisi, jos rikkaat saisivat vain antaa mutta eivät ottaa vastaan myötäjäisiä, ja köyhät taas vain ottaa vastaan mutta eivät antaa niitä. Faleas ehdotti myös, että kaikki käsityöläiset olisivat kaupungin omistamia orjia.

Aristoteles arvosteli useita Faleaan ehdottaman valtiomuodon piirteitä. Hän katsoi, että vaikka omaisuuden tasajako miellyttäisi köyhiä, se aiheuttaisi kapinointia rikkaissa, jotka pitävät omaisuuttaan yläluokalle kuuluvana oikeutena. Sen sijaan yhteiskunnan tulisi kouluttaa väestö niin, että halut ja ahneus pysyvät hallinnassa; köyhien tulee oppia hyväksymään asemansa, ja rikkaiden oppia olemasta liian ahneita. Aristoteles katsoi myös, ettei maaomaisuuden tasajako saisi aikaan vaurauden tasaista jakaantumista, koska myös karjalla, orjilla ja muulla omaisuudella on arvonsa. Jos omaisuutta säännösteltäisiin, tämän tulisi koskea kaikkea omaisuutta.

## Lähteet
Lauri Paunu

**Lauri Abraham Paunu** (20. syyskuuta 1910 Pohja – 4. maaliskuuta 2006 Helsinki) oli suomalainen rovasti. Hän toimi Tampereen ja Helsingin hiippakuntien kuurojenpappina. 

Lauri Paunun isä oli lääninrovasti Hjalmar Paunu (1882–1970) ja äiti opettaja Elli Johanna Paunu (o.s. Halla, 1881–1953). Lauri Paunun vanhempi sisar Eira Paunu (1908–2013) oli ensimmäinen suomalainen teologian tohtoriksi väitellyt nainen. Eira Paunun lisäksi hänellä oli sisaret kirjailija, sairaanhoitaja Toini Karivalo (1913–2010) ja Liisa Tuomi-Nikula (1918–2014). Lauri Paunu jäi kaksi kertaa leskeksi ja oli kolme kertaa naimisissa. Hänen puolisonsa olivat Maila Marjatta (o.s. Sarmia, k. 1961) ja Eeva (o.s. Malmila, s. 1910, k.) Paunu ja opettaja Anni Kauppinen-Paunu, joka on Kerenin entinen opettaja.

Musiikkipedagogi, varhaisiän musiikkikasvatuksen kehittäjä Maisa Krokfors on Lauri Paunun tytär ensimmäisestä avioliitosta. Toinen tytär oli folk- ja poplaulaja Päivi Paunu.

Lauri Paunu valmistui papiksi vuonna 1935. Työskenneltyään Someron, Jämsän ja Uuraisten seurakunnissa hän ryhtyi Tampereen hiippakunnan kuurojenpapiksi 1939 mutta asui Helsingissä. Hän jäi eläkkeelle tästä toimesta vuonna 1970. Lauri Paunun aloitteesta Kuurojen liitto alkoi laatia viittomakielen sanakirjaa, ja hän oli sen toimituskunnan puheenjohtaja. Lisäksi Paunu kirjoitti vuonna 1943 kuurojen oikeudesta avioliittoon, joka oli kielletty syntymäkuuroilta. Paunu teki viittomakieltä tunnetuksi koko kansalle syyskuussa 1963 Kuurojen Päivänä Tesvisiossa. Sen jälkeen televisio aloitti viittomakielisten uutisten lähettämisen viikoittain. Lauri Paunu oli myös kuurojen ja kuulovammaisten lasten perhekuntoutuksen uranuurtajia ja kuurojen lähetystyön perustajia.

Olli Paunu ja Birgitta Wallvik ovat julkaisseet Paunusta kirjan, *Kuuroja kuulemassa : kuurojenpappi Lauri Paunu muistelee*, vuonna 1991.

## Lähteet
* 

### Viitteet
Amerikanhömötiainen

**Amerikanhömötiainen** (*Poecile atricapillus*) on pieni, tiaisiin kuuluva Pohjois-Amerikassa elävä varpuslintu.

## Ulkonäkö ja koko
Amerikanhömötiainen on 12-15 senttimetriä pitkä ja painaa 9-14 grammaa. Amerikanhömötiaisella on musta pää ja leukalappu, valkoiset posket, harmaa selkä, siivet ja pyrstö sekä valkoinen vatsa ja ruskeat kupeet.

## Levinneisyys
Amerikanhömötiaisia esiintyy Kanadassa ja Yhdysvaltain pohjoisosissa sekä Alaskassa.

## Ravinto
Talvisin amerikanhömötiainen syö puolet kasviravintoa, kuten siemeniä ja marjoja, ja puolet eläinperäistä ravintoa, kuten hyönteisiä, hämähäkkejä ja talia. Muulloin eläinravinnon osuus on 80-90 prosenttia.

## Lisääntyminen
Amerikanhömötiainen on kolopesijä. Se pesii linnunpönttöihin, luonnonkoloihin tai itse puuhun kovertamiinsa koloihin. Lintu munii 1-13 munaa, joita haudotaan 12-13 päivää. Poikaset viipyvät pesässä 12-16 päivää.

Vanhin tunnettu luonnossa elänyt amerikanhömötiainen eli 12 vuotta ja 5 kuukautta vanhaksi.

## Lähteet

## Aiheesta muualla
Hjalmar Paunu

**Hjalmar Abraham Paunu**, vuoteen 1906 **Dufva** (2. elokuuta 1882 Koski Hl – 13. elokuuta 1970 Jyväskylä) oli suomalainen kirkkoherra, teologian tohtori, lääninrovasti ja kirkon nuorisotyön edistäjä.

Hjalmar Paunun vanhemmat olivat tilanomistaja Johan Berndt Dufva ja Maria Adolfina Widbom. Hän valmistui ylioppilaaksi Hämeenlinnan klassliisesta lyseosta vuonna 1900 ja hänet vihittiin papiksi Porvoossa vuonna 1905. 

Uransa alussa Paunu toimi ylinmääräisenä pappina Laukaassa vuosina 1905–1906, Uuraisilla vuosina 1906–1907 ja Tottijärvellä vuosina 1907–1910. Vuosina 1910–1918 hän toimi Pohjan ja vuosina 1918–1926 Hollolan kappalaisena sekä vuosina 1926–1956 Jyväskylän kirkkoherrana. Vuosina 1936–1956 Paunu oli Jyväskylän rovastikunnan lääninrovasti, vuosina 1933–1939 Tampereen tuomiokapitulin asessori ja vuosina 1933–1951 Suomen evankelisluterilaisen kirkon kirkolliskokouksen jäsen.

Hänen puolisonsa oli Elli Johanna Paunu (o.s. Halla, 12. joulukuuta 1881 Helsinki – 1. lokakuuta 1953 Jyväskylä). Hjalmar ja Elli Paunu saivat yhteensä neljä lasta. Vanhin lapsi, Eira syntyi vuonna 1908, Lauri 1910, Toini 1913 ja nuorin lapsi Liisa syntyi 1918. Eira oli teologian tohtori, ja myös Lauri oli isänsä tavoin pappi. Toini teki elämäntyönsä muun muassa kirjailijana ja sairaanhoitajana. Liisa keskittyi yhdessä miehensä Antti Tuomi-Nikulan kanssa Keskipohjanmaan opiston (Kälviällä) kehittämiseen sen perustamisesta 1948 alkaen.

## Lähteet
* http://www.kansallisbiografia.fi/kuvat/henkilo/3065/
* Tommila, Päiviö: Jyväskylän kaupungin historia 2: 1837 - 1965. Gummerus: 1970.

### Viitteet
Jääkiekon 2. divisioonan maailmanmestaruuskilpailut 2013

**Jääkiekon 2. divisioonan maailmanmestaruuskilpailut 2013** pelattiin huhtikuussa 2013. A-lohkon turnauspelattiin Kroatiassa ja B-lohkon turnaus Turkissa.

## Joukkueet

### Lohko A
* 
* 
* 
* 
* 
* 

### Lohko B
* 
* 
* 
* 
* 
* 

## A-Lohkon turnaus
A-lohkon turnaus pelattiin Zagrebissa, Kroatiassa 14.- 20. huhtikuuta.  Turnauksen voittaja nousee ensi vuodeksi 1. divisioonan B-lohkoon ja viimeinen putoaa 2. divisioonan B-lohkoon.

**Ottelut**  Otteluiden alkamisajat ovat Kroatian aikoja. (UTC+2)

## B-Lohkon turnaus
B-lohkon turnaus pelattiin Izmitissa, Turkissa 21.- 27. huhtikuuta. Turnauksen voittaja nousee ensi vuodeksi 2. divisioonan A-lohkoon ja viimeinen putoaa 3. divisioonaan.

**Ottelut**  Otteluiden alkamisajat ovat Turkin aikoja. (UTC+3)

## Katso myös
* Jääkiekon maailmanmestaruuskilpailut 2013
* Jääkiekon 1. divisioonan maailmanmestaruuskilpailut 2013
* Jääkiekon 3. divisioonan maailmanmestaruuskilpailut 2013

## Lähteet

* IIHF: A-lohkon turnauksen sivut 
* IIHF: B-lohkon turnauksen sivut 
* IIHF: 42 events in 2013
Pohjois-Korean alle 20-vuotiaiden jääkiekkomaajoukkue

**Pohjois-Korean alle 20-vuotiaiden jääkiekkomaajoukkue** edustaa Pohjois-Koreaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa.

## Sijoitukset maailmanmestaruuskilpailuissa
* 1988 – C-sarja; 7.
* 1989 – C-sarja; 3.
* 1990 – C-sarja; 2.
* 1991 – C-sarja; 1.
* 1992 – B-sarja; 8.
* 1993 – C-sarja; 6.
* 2010 – 3. divisioona; 3.
* 2011 – 3. divisioona; 3.

## Katso myös
* Pohjois-Korean jääkiekkomaajoukkue

## Lähteet

## Aiheesta muualla
* Pohjois-Korea nationalteamsoficehockeyssä
Jeffersonit

**Jeffersonit** (alkuperäiseltä nimeltään *The Jeffersons*) oli yhdysvaltalainen tilannekomediasarja, jota tuotettiin vuosina 1975–1985 yhteensä 253 jakson verran. Sarja kertoi afroamerikkalaisesta newyorkilaisperheestä. Se oli Perhe on pahin -sarjan spin-off-sarja.

Suomessa sarjaa esitettiin ensi kerran 1970-luvulla.

## Näyttelijät

## Aiheesta muualla
*The Jeffersons - IMDb
José Holebas

**José Holebas** (tunnetaan myös nimellä **Iosíf Cholévas**, , s. 27. kesäkuuta 1984 Aschaffenburg, Länsi-Saksa) on kreikkalainen jalkapalloilija, joka on pelannut Saksan, Kreikan, Italian ja Englannin sarjoissa. Hänen pelipaikkansa on tavallisesti joko vasen laitapuolustaja tai laitalinkki.

## Ura

Saksassa syntynyt Holebas sai Kreikan kansalaisuuden marraskuussa 2011 ja on näin ollen kelvollinen edustamaan Kreikan maajoukkuetta. Hänet valittiin vuoden 2012 EM-kilpailuihin lähtevään joukkueeseen hänen esitettyään vakuuttavia otteita maaotteluissa ennen kisoja. EM-turnauksessa hän pelasi kolme alkulohko-ottelua, joista kahdessa täyden peliajan. Vuoden 2014 MM-kilpailuissa hän pelasi Kreikan kaikki neljä ottelua alusta loppuun. Viimeisen maaottelunsa Holebas pelasi lokakuussa 2016. Hän on 38 maaottelussaan tehnyt yhden maalin, marraskuussa 2012 ystävyysottelussa Irlantia vastaan.

Seuratasolla Holebas on edustanut Saksassa Viktoria Kahlia 2005–2006 ja TSV 1860 Müncheniä 2006–2010, kreikkalaista Olympiakosia 2010–2014, italialaista AS Romaa 2014–2015, englantilaista Watfordia 2015–2020 ja jälleen Olympiakosia 2020–2021.

## Lähteet
Michael Simões Domingues

**Michael Simões Domingues** eli **Mika** (s. 8. maaliskuuta 1991) on portugalilainen jalkapalloilija. Hän edustaa portugalilaista SL Benficaa. Hänen pelipaikkansa on maalivahti ja pelinumero 39.

## Lähteet
Zakaria Mohieddin

**Zakaria Mohieddin** (5. heinäkuuta 1918 – 15. toukokuuta 2012) () oli egyptiläinen upseeri ja poliitikko. Hän johti Egyptin ensimmäistä tiedusteluorganisaatiota ja toimi Egyptin pääministerinä 1965–1966.

Gamal Abdel Nasserin hallinnossa Mohieddin oli 1961–1962 tiukkalinjainen sisäministeri, joka rakensi tiedusteluorganisaatiota suojaamaan maata vallankaappausyrityksiltä, ja vangitsi satoja hallinnon vastustajia. Hän nousi pääministeriksi 1965 ja erosi tehtävästä vuonna 1966, kun Nasser sivuutti hänet ja määräsi minimipalkkoja nostettavaksi. Nasserin kuoleman jälkeen Mohieddin oli kuitenkin yksi kolmesta ministeristä, jotka pyysivät Anwar Sadatia sallimaan monipuoluejärjestelmän ja järjestämään vapaat vaalit. Sadat vastasi asettamalla ehdottajat kotiarestiin. 

## Lähteet

## Aiheesta muualla
* Tantawi, Anan attend Zakaria Mohieddin’s military funeral procession Egypt Independent
Artur Moraes

**Artur Moraes**, taiteilijanimeltään vain **Artur**, (s. 1981) on brasilialainen jalkapallomaalivahti, joka edustaa portugalilaista SL Benficaa. Hän pelaa numerolla 1.

## Saavutukset

**Paulista Futebol Clube**
* Campeonato Brasileiro Série C: 2001

**Cruzeiro**
* Campeonato Brasileiro Série A: 2003
* Copa do Brasil: 2003
* Campeonato Mineiro: 2003, 2004
* Campeonato Brasileiro Série B: 2007

**Sporting Braga**
* Eurooppa-liiga: Finalisti 2010-2011

**Benfica**
* Primeira Liga: 2013-2014, 2014-2015
* Taça de Portugal: 2013-2014 
* Taça da Liga: 2011-2012, 2013-2014, 2014-2015
* Supertaça Cândido de Oliveira: 2014
* Eurooppa-liiga: Finalisti 2012-2013, 2013-2014

## Aiheesta muualla
* Pelaajaprofiili
Kirkon musiikkijuhlat

**Kirkon musiikkijuhlat** (aikaisemmin **Kirkkolaulujuhlat** ja **Kirkkomusiikkijuhlat**) on tapahtuma jonka tavoitteena on esitellä ja edistää Suomen evankelis-luterilaisen kirkon seurakuntien musiikkitoimintaa sekä tukea ja edistää hengellistä elämää. Järjestäjinä toimivat kirkkohallitus, Suomen Kirkkomusiikkiliitto, Kirkkopalvelut, Suomen Kanttori-urkuriliitto ja paikallinen seurakunta/paikalliset seurakunnat. 

Ohjelma koostuu muun muassa konserteista, kuorokatselmuksesta, kaikkien juhlille osallistuvien kuorojen yhteisestä säveljuhlasta ja juhlamessusta.

## Historiaa

Musiikkijuhlien historia alkoi 1927 *Kirkkolaulujuhlien* nimellä, joka muuttui 1981 *Kirkkomusiikkijuhliksi* ollen nimenä 2007 saakka. Helsingissä järjestettiin 10. valtakunnalliset kirkkolaulujuhlat, jotka alkoivat 11. kesäkuuta 1966. Niihin osallistui 370 kuoroa ja 10 709 laulajaa.  

## Kirkon musiikkijuhlat 2017

Tapahtuma järjestettiin Helsingissä 19.−21. toukokuuta 2017. Juhlien keskuspaikkoina toimivat Helsingin tuomiokirkko ja Senaatintorin ympäristö.

## Lähteet

## Aiheesta muualla
* Kirkon musiikkijuhlat
Jääkiekon 3. divisioonan maailmanmestaruuskilpailut 2013

**Jääkiekon 3. divisioonan maailmanmestaruuskilpailut 2013** pelattiin huhtikuussa 2013, pelipaikkana oli Kapkaupunki, Etelä-Afrikassa ja turnauksen voitti isäntamaa Etelä-Afrikka. 

## Turnaus
Turnauksen voittaja nousee 2. divisioonan B-lohkoon 2014.

**Ottelut**  Otteluiden alkamisajat ovat Etelä-Afrikan aikoja. (UTC+2)

## Tilastot
### Pistepörssi

http://stats.iihf.com/Hydra/348/IHM348000_85B_6_0.pdf

### Maalivahtien torjuntatilastot

http://stats.iihf.com/Hydra/348/IHM348000_85A_5_0.pdf

## Katso myös
* Jääkiekon maailmanmestaruuskilpailut 2013
* Jääkiekon 1. divisioonan maailmanmestaruuskilpailut 2013
* Jääkiekon 2. divisioonan maailmanmestaruuskilpailut 2013
* Jääkiekon 3. divisioonan maailmanmestaruuskilpailujen 2013 karsintasarja

## Lähteet

* IIHF: Turnauksen sivut 
* IIHF: 42 events in 2013
José Francisco Ulloa Rojas

**José Francisco Ulloa Rojas** (s. 1. lokakuuta 1940) on costaricalainen roomalaiskatolinen piispa. Hänet vihittiin papiksi San José de Costa Rican arkkihiippakuntaan 19. joulukuuta 1964 ja nimitettiin Limónin hiippakunnan johtoon 30. joulukuuta 1994. Piispaksi vihkiminen seurasi 22. helmikuuta 1995. Pääkonsekraattorina toimi Giacinto Berloco, jota avustivat Román Arrieta Villalobos ja Alfonso Coto Monge.

Ulloa Rojas sai 24. toukokuuta 2005 nimityksen Cartagon piispaksi, jonka virkaan hänet asetettiin 16. heinäkuuta.

Vaalituomioistuin tuomitsi Ulloa Rojasin vuonna 2010 tämän pyrittyä messun aikana vaikuttamaan uskovaisten äänestyskäyttäytymiseen.

## Lähteet
Red Dutton

**Norman Alexander ”Mervyn” ”Red” Dutton** (23. heinäkuuta 1898 – 15. maaliskuuta 1987) oli kanadalainen ammattilaisjääkiekkoilija, joka loi uran myös kykyjenetsijänä ja kiekkoilun johtotehtävissä. Hän edusti pelaajana Calgary Tigersia Western Canada Hockey Leaguessa (WCHL) sekä Montreal Maroonsia ja New York Americansia National Hockey Leaguessa (NHL). Fyysisenä puolustajana tunnettu Dutton voitti usein seuransa jäähykuninkuuden. Hän saavutti  WCHL-mestaruuden 1924 Tigersissa ja tuli valituksi kahdesti WCHL All-Star -tähdistöön.

Hänet valittiin Hockey Hall of Fameen 1958.
Bruce Stuart

**Bruce Stuart** (30. marraskuuta 1881 – 28. lokakuuta 1961) oli kanadalainen, niin amatöörinä kuin ammattilaisenakin pelannut jääkiekkoilija. Hyökkääjän paikalla pelannut Stuart edusti Quebec Bulldogsia, Ottawa Senatorsia ja Montreal Wanderersia vuosien 1899 ja 1911 välillä. Stuartia on pidetty varhaisena voimahyökkääjänä, joka kykeni yhdistämään fyysisen pelin maalintekotaitoon.

Hänet valittiin Hockey Hall of Fameen 1961.
Kamzíkin televisiotorni

**Kamzíkin televisiotorni** () on 194 metriä korkea televisiotorni, joka sijaitsee Slovakian pääkaupungissa Bratislavassa *Kamzíkin kukkulan* päällä. Vuonna 1975 valmistunut Kamzíkin televisiotorni korvasi aikaisemman sen paikalla olleen televisiotornin. Uuden televisiotornin yhteyteen rakennettiin näköalatasanne ja VEŽA-niminen ravintola, jonka toiminta lopetettiin vuonna 2010. Vuonna 2011 avattiin uusi ravintola nimellä *Altitude*. Ravintola sijaitsee 70 metrin korkeudella. Kamzíkin televisiotorni on Bratislavan kaupungin korkein rakennus.